stanford-oval/wikipedia huggingface dataset:
จารุบุตร เรืองสุวรรณ
การทำงาน > งานเสรีไทย

ในปี พ.ศ. 2488 ร้อยโท จารุบุตร เรืองสุวรรณเป็นสมาชิกขบวนการเสรีไทย ในช่วงสงครามโลกครั้งที่สอง สังกัดหน่วย 136 กองทัพที่ 14 กองทัพบกอังกฤษ ต้นปี พ.ศ. 2489 ได้รับการแต่งตั้งให้เป็นเจ้าหน้าที่ประจำคณะกรรมการอาชญากรสงคราม ได้รับพระราชทานยศชั่วคราวเป็นร้อยโท ทำหน้าที่ นายหารติดต่อกับกองทัพฝ่ายสัมพันธิตร เพื่อปลดอาวุธทหารญี่ปุ่น
การทำงาน > งานการเมือง

จารุบุตร เรืองสุวรรณ ลงเลือกตั้งสมาชิกสภาผู้แทนราษฎรครั้งแรกในเดือนสิงหาคม พ.ศ. 2489 เคยดำรงตำแหน่งเป็นหัวหน้าพรรคเสรีประชาธิปไตย ในระหว่างปี พ.ศ. 2511 จนถึงปี พ.ศ. 2514 ร้อยโท จารุบุตร เรืองสุวรรณ ได้รับการเลือกตั้งเป็นสมาชิกสภาผู้แทนราษฎรจังหวัดขอนแก่นมาแล้ว 5 สมัยและได้รับคะแนนเสียงอย่างท่วมท้นคือ
การเลือกตั้งสมาชิกสภาผู้แทนราษฎรไทยเป็นการทั่วไป สิงหาคม พ.ศ. 2489 จังหวัดขอนแก่น
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2492 จังหวัดขอนแก่น
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2495 จังหวัดขอนแก่น
การเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 จังหวัดขอนแก่น สังกัดพรรคเสรีประชาธิปไตย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 จังหวัดขอนแก่น สังกัดพรรคธรรมสังคม
เครื่องราชอิสริยาภรณ์

พ.ศ. 2526 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2525 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2508 –  เหรียญสนองเสรีชน (ส.ส.ช.)
พ.ศ. 2513 –  เหรียญกาชาดสรรเสริญ
ภูมิ สาระผล

| ภูมิ สาระผลม> ป.ช., ม.ว.ม. |
| --- | --- |

รัฐมนตรีช่วยว่าการกระทรวงพาณิชย์
ดำรงตำแหน่ง 9 สิงหาคม พ.ศ. 2554 – 28 ตุลาคม พ.ศ. 2555
นายกรัฐมนตรี: ยิ่งลักษณ์ ชินวัตร
รัฐมนตรีว่าการ: กิตติรัตน์ ณ ระนอง (2554–2555)   บุญทรง เตริยาภิรมย์ (2555)
ก่อนหน้า: อลงกรณ์ พลบุตร
ถัดไป: ณัฐวุฒิ ใสยเกื้อ
 
ข้อมูลส่วนบุคคล
เกิด: 6 พฤศจิกายน พ.ศ. 2498 (69 ปี) จังหวัดขอนแก่น ประเทศไทย
พรรคการเมือง: ประชากรไทย (2526–2529) พลังธรรม (2535–2539) ความหวังใหม่ (2539–2543) ไทยรักไทย (2543–2550) พลังประชาชน (2550–2551) เพื่อไทย (2551–2561)
คู่สมรส: อรอนงค์ สาระผล

สถานะทางคดี: ถูกคุมขัง

บทลงโทษ: จำคุก 36 ปี ได้รับการลดโทษเหลือจำคุก 8 ปี
จำคุกที่: เรือนจำกลางคลองเปรม
 
 

ภูมิ สาระผล (เกิด 6 พฤศจิกายน พ.ศ. 2498) อดีตรัฐมนตรีช่วยว่าการกระทรวงพาณิชย์ ในรัฐบาลยิ่งลักษณ์ ชินวัตร อดีตโฆษกประจำสำนักนายกรัฐมนตรี อดีตสมาชิกสภาผู้แทนราษฎรจังหวัดขอนแก่น สังกัดพรรคเพื่อไทย ปัจจุบันกำลังถูกจำคุกเนื่องจากคดีระบายข้าวจีทูจี
ประวัติ

ภูมิ สาระผล เกิดเมื่อวันที่ 6 พฤศจิกายน พ.ศ. 2498 ที่อำเภอมัญจาคีรี จังหวัดขอนแก่น เป็นบุตรของคำดี กับไสว สาระผล จบการศึกษาชั้นมัธยมจากโรงเรียนขอนแก่นวิทยายน ปริญญาตรีนิติศาสตร์ จากมหาวิทยาลัยรามคำแหง ปริญญาโทรัฐประศาสนศาสตร์ และประกาศนียบัตรชั้นสูง สาขารัฐประศาสนศาสตร์ จากสถาบันบัณฑิตพัฒนบริหารศาสตร์
ด้านชีวิตครอบครัว สมรสกับอรอนงค์ สาระผล (สกุลเดิม วงศ์ก่อ) อาจารย์ประจำวิทยาลัยเทคนิคขอนแก่น มีบุตรด้วยกัน 2 คน คือ ภณิดา สาระผล และภพพล สาระผล
การทำงาน

ภูมิ สาระผล ประกอบอาชีพเป็นทนายความ ก่อนจะเข้าสู่งานการเมืองโดยการเป็นสมาชิกสภาผู้แทนราษฎร จังหวัดขอนแก่น เคยได้รับแต่งตั้งเป็นรองเลขาธิการนายกรัฐมนตรี รองโฆษกประจำสำนักนายกรัฐมนตรี
ในการเลือกตั้ง พ.ศ. 2554 ได้รับเลือกตั้งเป็นสมาชิกสภาผู้แทนราษฎร จังหวัดขอนแก่น เขต 2 สังกัดพรรคเพื่อไทย ต่อมาเมื่อวันที่ 9 สิงหาคม พ.ศ. 2554 ได้รับการโปรดเกล้าฯ แต่งตั้งเป็นรัฐมนตรีช่วยว่าการกระทรวงพาณิชย์ ในรัฐบาลของยิ่งลักษณ์ ชินวัตร แต่จากการสำรวจความพึงพอใจของประชาชน โดยสำนักเอแบคโพล เมื่อเดือนพฤษภาคม พ.ศ. 2555 เขาเป็นรัฐมนตรีที่ประชาชนไม่รู้จัก เป็นลำดับที่ 4 จนกระทั่งเขาถูกปรับออกจากตำแหน่งในเวลาต่อมา
การทำงาน > การทุจริตจำนำข้าว

บทความหลัก: คดีระบายข้าวจีทูจี
ผลจากการดำรงตำแหน่งรัฐมนตรีช่วยว่าการกระทรวงพาณิชย์ ทำให้คณะกรรมการป้องกันและปราบปรามการทุจริตแห่งชาติ (ป.ป.ช.) มีมติเป็นเอกฉันท์ชี้มูลความผิดเขา พร้อมกับบุญทรง เตริยาภิรมย์ รมว.พาณิชย์ กับพวกรวม 21 ราย เมื่อวันที่ 21 ม.ค. 2558 กรณีการทุจริตต่อหน้าที่ในการระบายข้าวแบบรัฐต่อรัฐ (จีทูจี) ในโครงการรับจำนำข้าว และศาลฎีกาแผนกคดีอาญาของผู้ดำรงตำแหน่งทางการเมือง พิพากษาจำคุกนายภูมิ สาระผล 36 ปี โดยเขาได้รับพระราชทานอภัยโทษลดวันต้องโทษในช่วงต้นปี พ.ศ. 2564 เหลือโทษจำคุก 12 ปี และได้รับพระราชทานอภัยโทษอีกครั้งในวันพ่อแห่งชาติ พ.ศ. 2564 เหลือโทษจำคุก 8 ปี และจะพ้นโทษใน 25 สิงหาคม พ.ศ.2568
เครื่องราชอิสริยาภรณ์

พ.ศ. 2546 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2543 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
สมศักดิ์ เกียรติสุรนนท์

| สมศักดิ์ เกียรติสุรนนท์ม> ป.ช., ม.ว.ม. |
| --- | --- |
สมศักดิ์ ใน พ.ศ. 2555

ประธานรัฐสภาไทย และ  ประธานสภาผู้แทนราษฎร
ดำรงตำแหน่ง 3 สิงหาคม พ.ศ. 2554 – 9 ธันวาคม พ.ศ. 2556   (2 ปี 129 วัน)
กษัตริย์: พระบาทสมเด็จพระมหาภูมิพลอดุลยเดชมหาราช บรมนาถบพิตร
นายกรัฐมนตรี: อภิสิทธิ์ เวชชาชีวะ ยิ่งลักษณ์ ชินวัตร
ก่อนหน้า: ชัย ชิดชอบ
ถัดไป: พรเพชร วิชิตชลชัย  (ประธานสภานิติบัญญัติแห่งชาติ)
รัฐมนตรีว่าการกระทรวงยุติธรรม
ดำรงตำแหน่ง 24 กันยายน – 2 ธันวาคม พ.ศ. 2551 (2 เดือน 8 วัน)
นายกรัฐมนตรี: สมชาย วงศ์สวัสดิ์
ก่อนหน้า: สมพงษ์ อมรวิวัฒน์
ถัดไป: พีระพันธุ์ สาลีรัฐวิภาค
รัฐมนตรีว่าการกระทรวงวัฒนธรรม
ดำรงตำแหน่ง 2 สิงหาคม – 9 กันยายน พ.ศ. 2551 (2 เดือน 7 วัน)
นายกรัฐมนตรี: สมัคร สุนทรเวช
ก่อนหน้า: อนุสรณ์ วงศ์วรรณ
ถัดไป: วรวัจน์ เอื้ออภิญญกุล
สมาชิกสภาผู้แทนราษฎรจังหวัดขอนแก่น
ดำรงตำแหน่ง 24 เมษายน พ.ศ. 2526 – 9 ธันวาคม พ.ศ. 2556 (30 ปี 229 วัน)
 
ข้อมูลส่วนบุคคล
เกิด: 27 มิถุนายน พ.ศ. 2497 (70 ปี) อำเภอน้ำพอง จังหวัดขอนแก่น ประเทศไทย
พรรคการเมือง: กิจสังคม (2529–2535, 2538–2543)​   ความหวังใหม่ (2535–2538)   ไทยรักไทย (2543–2549)   พลังประชาชน (2550–2551)   เพื่อไทย (2551–ปัจจุบัน)

สมศักดิ์ เกียรติสุรนนท์ (เกิด 27 มิถุนายน พ.ศ. 2497) เป็นนักการเมืองชาวไทย อดีตประธานรัฐสภาและอดีตประธานสภาผู้แทนราษฎร อดีตรองประธานสภาผู้แทนราษฎร คนที่หนึ่ง อดีตรองประธานสภาผู้แทนราษฎร คนที่สอง อดีตรัฐมนตรีว่าการกระทรวงยุติธรรม อดีตรัฐมนตรีว่าการกระทรวงวัฒนธรรม อดีตสมาชิกสภาผู้แทนราษฎรจังหวัดขอนแก่น 10 สมัย และอดีตรองหัวหน้าพรรคเพื่อไทย
ประวัติ

สมศักดิ์ เกียรติสุรนนท์ เกิดเมื่อวันที่ 27 มิถุนายน พ.ศ. 2497  เป็นบุตรของนายสงวน และนางเพ่ง เกียรติสุรนนท์ นายสมศักดิ์สำเร็จการศึกษาระดับมัธยมศึกษาจากโรงเรียนขอนแก่นวิทยายน ระดับปริญญาตรี วิศวกรรมศาสตร์บัณฑิต จากมหาวิทยาลัยขอนแก่น และจบปริญญาโท วิศวกรรมศาสตร์มหาบัณฑิต จากจุฬาลงกรณ์มหาวิทยาลัย ปริญญาดุษฎีบัณฑิตกิตติมศักดิ์สาขาการเมือง จากมหาวิทยาลัยอเมริกา ประเทศสหรัฐอเมริกาปริญญาดุษฎีบัณฑิตกิตติมศักดิ์สาขาศาสนศาสตร์ จากมหาวิทยาลัยมหามกุฏราชวิทยาลัย และปริญญาศิลปศาสตรดุษฎีบัณฑิตกิตติมศักดิ์ สาขาวิชารัฐประศาสนศาสตร์  มหาวิทยาลัยกรุงเทพธนบุรี
หลังรัฐประหารในประเทศไทย พ.ศ. 2557 วันที่ 8 กันยายน พ.ศ. 2559 คณะกรรมการป้องกันและปราบปรามการทุจริตแห่งชาติ มีมติให้ดำเนินคดีอาญาต่อเขา เนื่องจากไม่ตรวจทานร่างรัฐธรรมนูญ
งานการเมือง

สมศักดิ์ เริ่มต้นเป็นสมาชิกสภาผู้แทนราษฎรของจังหวัดขอนแก่น สังกัดพรรคกิจสังคม  นายสมศักดิ์ นับได้ว่าเป็นประธานรัฐสภาคนที่ 2 ที่เป็นชาวขอนแก่น ได้รับฉายาว่า "ขุนค้อน" ตั้งแต่ครั้งที่ดำรงตำแหน่งรองประธานสภาผู้แทนราษฎรครั้งแรก เมื่อ พ.ศ. 2540 สังกัดพรรคความหวังใหม่ ได้นำค้อนขึ้นมาเคาะบัลลังก์ แบบเดียวกับที่ใช้ในศาลยุติธรรมในต่างประเทศ เพื่อระงับเหตุเมื่อเกิดการถกเถียงกันในสภา
งานการเมือง > การรับตำแหน่งรัฐมนตรี

เดิมสมศักดิ์เป็นแกนนำกลุ่มอีสานพัฒนา แต่เมื่อนายสมศักดิ์เข้ารับตำแหน่งเป็นรัฐมนตรีว่าการกระทรวงวัฒนธรรมในรัฐบาลของนายสมัคร สุนทรเวช ทำให้เกิดความขัดแย้งกันในกลุ่ม นายสมศักดิ์จึงแยกตัวออกไปตั้งกลุ่มใหม่คือกลุ่มขุนค้อน จนกระทั่งในวันที่ 9 กันยายน พ.ศ. 2551 ศาลรัฐธรรมนูญวินิจฉัยกรณี นายสมัคร สุนทรเวช จัดรายการชิมไปบ่นไป และยกโขยง 6 โมงเช้า มีมติเอกฉันท์ให้พ้นจากตำแหน่งนายกรัฐมนตรี ทำให้คณะรัฐมนตรีทั้งคณะสิ้นสุดลง
ต่อมาในวันที่ 17 กันยายน พ.ศ. 2551 มีการลงมติเลือกนายกรัฐมนตรี นายสมชาย วงศ์สวัสดิ์ ได้รับเลือกด้วยคะแนน 298 ต่อ 163 (นายอภิสิทธิ์ เวชชาชีวะ) โดยมีพระบรมราชโองการโปรดเกล้าโปรดกระหม่อมแต่งตั้งนายสมชาย เป็นนายกรัฐมนตรีในวันที่ 18 กันยายน ต่อมาในวันที่ 24 กันยายน มีพระบรมราชโองการโปรดเกล้าโปรดกระหม่อมแต่งตั้ง คณะรัฐมนตรีคณะที่ 58 ของประเทศไทย โดยนายสมศักดิ์ได้รับตำแหน่งเป็นรัฐมนตรีว่าการกระทรวงยุติธรรม ต่อมาในวันที่ 2 ธันวาคม พ.ศ. 2551 ศาลรัฐธรรมนูญมีมติให้ยุบพรรคพลังประชาชน และตัดสิทธิ์ทางการเมืองของคณะกรรมการบริหารพรรคคนละ 5 ปี ทำให้นายสมชาย วงศ์สวัสดิ์ นายกรัฐมนตรีและรัฐมนตรีว่าการกระทรวงกลาโหม ซึ่งดำรงตำแหน่งรองหัวหน้าพรรคพลังประชาชน รักษาการหัวหน้าพรรคพลังประชาชน ต้องพ้นจากตำแหน่ง จึงส่งผลให้คณะรัฐมนตรีทั้งคณะสิ้นสุดลง
งานการเมือง > การรับตำแหน่งประธานรัฐสภาและประธานสภาผู้แทนราษฎร

จากนั้นจึงได้ย้ายมาร่วมงานกับพรรคเพื่อไทย และได้รับเลือกให้ดำรงตำแหน่งรองหัวหน้าพรรค เมื่อเดือนกันยายน พ.ศ. 2553 ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 ได้รับเลือกตั้งเป็น ส.ส.จังหวัดขอนแก่น และได้รับเลือกจากสภาผู้แทนราษฎร ให้ดำรงตำแหน่งประธานสภาผู้แทนราษฎร เมื่อวันที่ 2 สิงหาคม พ.ศ. 2554 ต่อมาปลายปี พ.ศ. 2554 สื่อมวลชนประจำสภาผู้แทนราษฎร ได้ตั้งฉายานักการเมือง ประจำปี 2554 โดยที่นายสมศักดิ์ ได้รับฉายาว่า "ค้อนปลอม ตราดูไบ" อันเนื่องมาจากการให้สัมภาษณ์ยอมรับของนายสมศักดิ์ ว่าได้เดินทางไปพบ พ.ต.ท.ทักษิณ ชินวัตร ก่อนที่จะมีการเลือกประธานสภาผู้แทนราษฎร อีกทั้งคำพูดของนายสมศักดิ์ ยังถูกจัดว่าเป็นวาทะแห่งปี คือ "คำวินิจฉัยประธานถือเป็นที่สิ้นสุด จะผิดหรือถูกเป็นอีกเรื่องหนึ่ง"
ในวันที่ 30 พฤษภาคม และ 31 พฤษภาคม พ.ศ. 2555 นาย สมศักดิ์ เกียรติสุรนนท์ ได้พยายามเสนอให้มีการพิจารณาร่างพระราชบัญญัติปรองดองแห่งชาติ การพยายามให้สมาชิกสภาผู้แทนราษฎรพิจารณากฎหมายนี้เป็นการเร่งด่วน ส่งผลให้ เขาเป็นประธานสภาคนแรก ที่ถูกทำร้ายร่างกายด้วยการขว้างสิ่งของระหว่างการประชุมสภาผู้แทนราษฎร และเป็นประธานสภาผู้แทนราษฎรคนแรกที่ตำรวจนำตัวเขาออกไปข้างนอกระหว่างการประชุม
เครื่องราชอิสริยาภรณ์

พ.ศ. 2540 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2539 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
แรร์ (บริษัท)

ผู้พัฒนาเอกซ์บอกซ์เกมสตูดิโอส์ เป็นที่รู้จักจากซีรีส์แบนโจ-คาซูอี และดองกีคองคันทรี และซีออฟธีฟส์
| --- | --- |

สำนักงานใหญ่ของบริษัทแรร์ในทไวครอส
ประเภท: บริษัทย่อย
อุตสาหกรรม: วิดีโอเกม
ก่อนหน้า: อัลติเมตเพลย์เดอะเกม
ก่อตั้ง: 1985; 40 ปีที่แล้ว (1985)
ผู้ก่อตั้ง: ทิม สแตมเปอร์คริส สแตมเปอร์
สำนักงานใหญ่: ทไวครอส เลสเตอร์เชอร์, ประเทศอังกฤษ
บุคลากรหลัก: เครก ดันแคน (ผู้อำนวยการสตูดิโอ)
ผลิตภัณฑ์: รายชื่อวิดีโอเกมที่พัฒนาโดยแรร์
พนักงาน: ประมาณ 200 คน (ค.ศ. 2008)
บริษัทแม่: เอกซ์บอกซ์เกมสตูดิโอส์ (ค.ศ. 2002–ปัจจุบัน)
เว็บไซต์: rare.co.uk
แรร์ จำกัด (อังกฤษ: Rare Limited) หรือที่รู้จักกันในชื่อ แรร์แวร์ (อังกฤษ: Rareware) เป็นผู้พัฒนาวิดีโอเกมของอังกฤษ และเป็นสตูดิโอของเอกซ์บอกซ์เกมสตูดิโอส์ ที่ตั้งอยู่ในทไวครอส เลสเตอร์เชอร์ แรร์เป็นที่รู้จักกันดีในบรรดาแพลตฟอร์เมอร์ ซึ่งรวมถึงซีรีส์ดองกีคอง, แบนโจ-คาซูอี และคอนเกอร์ อย่างไรก็ตาม สตูดิโอจะไม่ยึดติดกับประเภทที่เฉพาะเจาะจง และได้พัฒนาวิดีโอเกมยิงมุมมองบุคคลที่หนึ่ง, แอ็กชันผจญภัย, ต่อสู้ และแข่งความเร็ว
บริษัทนี้ก่อตั้งขึ้นในปี ค.ศ. 1985 โดยพี่น้อง ทิม และคริส สแตมเปอร์ ซึ่งเป็นผู้ก่อตั้งอัลติเมตเพลย์เดอะเกม ในช่วงปีแรก ๆ แรร์ได้รับการสนับสนุนงบประมาณไม่จำกัดจากนินเท็นโด โดยเน้นที่เกมนินเท็นโดเอนเตอร์เทนเมนต์ซิสเตม (NES) เป็นหลัก ในช่วงเวลานี้สตูดิโอได้สร้างเกมที่ประสบความสำเร็จ เช่น วิสเซิร์ดแอนด์วอริเออส์, อาร์.ซี. โปร-แอม และแบตเทิลโทด แร์ได้กลายเป็นผู้พัฒนาบุคคลที่สองที่โดดเด่นสำหรับนินเท็นโด ซึ่งเข้ามาถือหุ้นส่วนน้อยจำนวนมากของบริษัท ตลอดช่วงคริสต์ทศวรรษ 1990 และต้นคริสต์ทศวรรษ 2000 แรร์ได้รับการยอมรับจากนานาชาติและเสียงชื่นชมจากเกมต่าง ๆ เช่น ดองกีคองคันทรีไตรภาค, คิลเลอร์อินสทิงต์, โกลด์เดนอาย 007, แบนโจ-คาซูอี, เพอร์เฟ็กต์ดาร์ก และคองเกอส์แบดเฟอร์เดย์
ในปี ค.ศ. 2002 ไมโครซอฟท์ได้เข้าซื้อกิจการบริษัทแรร์ ซึ่งยังคงรักษาตราสินค้า, โลโก้ และทรัพย์สินทางปัญญาส่วนใหญ่ไว้ แรร์ได้ให้ความสำคัญกับการพัฒนาเกมสำหรับเครื่องเล่นวิดีโอเกมของไมโครซอฟท์โดยเฉพาะ รวมถึงแกรบด์บายเดอะกูลีส์, แคมิโอ: เอเลเมนส์ออฟพาวเวอร์, เพอร์เฟกต์ดาร์กซีโร และบีบาปีญาตา ปี ค.ศ. 2007 พี่น้องตระกูลสแตมเปอร์ได้ออกจากแรร์เพื่อไล่ตามโอกาสอื่น ๆ และในปี ค.ศ. 2010 โฟกัสของบริษัทได้เปลี่ยนไปที่เอกซ์บอกซ์ไลฟ์อวตาร์และคิเนกต์ โดยเปิดตัวเกมคิเนกต์สปอตส์สามเกม กระทั่งในปี ค.ศ. 2015 แรร์ได้พัฒนาแรร์รีเพลย์ ซึ่งเป็นการรวบรวมเฉพาะระบบเอกซ์บอกซ์วันที่มีเกม 30 เกมเพื่อฉลองครบรอบ 30 ปี ส่วนเกมล่าสุดของแรร์ ซีออฟธีฟส์ ได้รับการเปิดตัวในปี ค.ศ. 2018 ทั้งนี้ แฟน ๆ และพนักงานต่างวิพากษ์วิจารณ์การซื้อบริษัทแรร์ของไมโครซอฟท์ โดยอ้างถึงคุณภาพของเกมที่ลดลงอย่างมาก และการสูญเสียความสามารถดั้งเดิม
พนักงานคนสำคัญหลายคนออกจากแรร์เพื่อก่อตั้งบริษัทของตนเอง เช่น ฟรีแรดิเคิลดีไซน์ (ภายหลังคือครายเทก ยูเค) ซึ่งเป็นที่รู้จักกันดีในการผลิตซีรีส์ไทม์สปริตเตอส์ และเพลย์โทนิกเกมส์ ซึ่งเป็นที่รู้จักกันดีในการผลิตยูกา-เลย์ลี บริษัทเป็นที่ยอมรับอย่างกว้างขวางในอุตสาหกรรมเกมและได้รับรางวัลจำนวนมากจากนักวิจารณ์และนักข่าว แม้ว่ามักจะได้รับการอธิบายว่าเป็นความลับและสันโดษ
อ่านเพิ่ม

Dawley, Heidi (29 May 1995). "Killer Instinct for Hire". Bloomberg Businessweek. คลังข้อมูลเก่าเก็บจากแหล่งเดิมเมื่อ 2 June 2017. สืบค้นเมื่อ 17 July 2017.
แหล่งข้อมูลอื่น

เว็บไซต์ทางการ
แรร์แวร์ ที่ เวย์แบ็กแมชชีน (เก็บ index)
| ฐานข้อมูลการควบคุมรายการหลักฐาน  |
| --- | --- |
ศิลปิน:  มิวสิกเบรนซ์ 
อื่น ๆ:  มิวสิกเบรนซ์ ค่ายเพลง 2  3
ฮันนี่ ศรีอีสาน

| ฮันนี่ ศรีอีสาน |
| --- | --- |

เกิด: สุพิณ เหมวิจิตร 22 ตุลาคม พ.ศ. 2514 จังหวัดกาฬสินธุ์ ประเทศไทย
เสียชีวิต: 26 กุมภาพันธ์ พ.ศ. 2535 (20 ปี) จังหวัดศรีสะเกษ ประเทศไทย
สาเหตุเสียชีวิต: อุบัติเหตุทางรถยนต์
การศึกษา: ชั้นประถมศึกษาปีที่ 6
อาชีพ: นักร้อง
มีชื่อเสียงจาก: น้ำตาหล่นบนที่นอนวอนพี่มีรักเดียวสาวกาฬสินธุ์​​
ผลงานเด่น: "น้ำตาหล่นบนที่นอน"   "ฝันรัก ฝันร้าย"   "ขอแล้วไม่แต่ง"   "สาวกาฬสินธุ์"   "สาวนาผวารัก"   "วอนพี่มีรักเดียว"
แบบแผนการกล่าวถึง: ลูกทุ่ง​หมอลำ
บิดามารดา: คำภา เหมวิจิตร (บิดา) มี เหมวิจิตร (มารดา)
อาชีพทางดนตรี
แนวเพลง: ลูกทุ่ง  •  หมอลำ
ช่วงปี: พ.ศ. 2529 - 2535
ค่ายเพลง: เยนาวี่ โปรโมชั่น
 นักดนตรี
ฮันนี่ ศรีอีสาน (22 ตุลาคม พ.ศ. 2514 – 26 กุมภาพันธ์ พ.ศ. 2535) ชื่อเล่น พิณ เป็นชื่อการแสดงของ สุพิณ เหมวิจิตร เป็นนักร้องแนวเพลงลูกทุ่งหมอลำชาวไทย เจ้าของเพลง "น้ำตาหล่นบนที่นอน" "วอนพี่มีรักเดียว"  "สาวกาฬสินธุ์" จนเป็นตำนานตลอดกาลได้รับฉายาว่า ราชินีหมอลำสาวเสียงกำมะหยี่
ประวัติ

ฮันนี่ ศรีอีสาน มีชื่อจริงคือ สุพิณ เหมวิจิตร มีชื่อเล่นว่า พิณ เกิดเมื่อวันที่ 22 ตุลาคม พ.ศ. 2514 เป็นลูกสาวคนสุดท้องของพี่น้อง 14 คน ของนายคำภา และนางมี เหมวิจิตร เกิดที่บ้านเมย ตำบลดงลิง อำเภอกมลาไสย จังหวัดกาฬสินธุ์ จบแค่ชั้น ป.6 เมื่อปี พ.ศ. 2526 จากโรงเรียนโคกเมยประชาพัฒนา ด้วยใจรักในชีวิตศิลปิน ปี พ.ศ. 2529 ขณะอายุ 15 ปี ก็ได้เข้าสู่วงการหมอลำ เป็นนางเอกหมอลำยอดนิยมอยู่หลายคณะ เช่น ดอกฟ้ามหากาฬ เลิศฟ้าพรสวรรค์ ฯลฯ
เธอเริ่มบันทึกเทปเมื่อปี พ.ศ. 2534 ในอัลบั้มชุด น้ำตาหล่นบนที่นอน โดยการชักชวนของดาว บ้านดอน และในขณะนั้นเพลง เสือ ของฮันนี่ ภัสสร บุณยเกียรติ กำลังโด่งดังเธอจึงใช้ชื่อในการแสดงว่า "ฮันนี่ ศรีอีสาน" (ซึ่งฮันนี่เป็นหมอลำคนแรกและคนเดียวที่สวมชุดว่ายน้ำขึ้นปก "มาลัยไทยรัฐ") ช่วงนั้นนักร้องหมอลำนิยมตั้งชื่อตามอย่างดารา หรือนักร้องสตริงดัง ๆ อาทิ อำพล ภูไท มาช่า ฟ้าอิสาน ฯลฯ
25 มกราคม พ.ศ. 2534 เธอได้พบกับบริษัท เยนาวี่ โปรโมชั่น และบันทึกเสียงชุดแรกชื่อ "น้ำตาหล่นบนที่นอน" จากผลงานการประพันธ์ของดาว บ้านดอน ด้วยเสียง ที่เป็นเอกลักษณ์ และแนวการลำที่ไม่เหมือนใคร ทำให้เธอประสบความสำเร็จอย่างมาก ต่อมาวันที่ 8 ตุลาคม พ.ศ. 2534 ก็มีผลงานชุด "วอนพี่มีรักเดียว" ตามมาอีก ผลงานทั้งสองชุดได้รับการต้อนรับอย่างดีจากแฟนเพลงทั่วประเทศ ฮันนี่ ศรีอีสาน จึงได้เปิดวงของตนเองตามคำเรียกร้องของแฟนเพลง จวบจนถึงบั้นปลายของชีวิต ซึ่งเธออยู่ในวงการเพลงระดับชาติแค่ 1 ปีเท่านั้น หลังการเสียชีวิต ทางต้นสังกัดได้จัดทำเทปชุด "บันทึกการแสดงสดด้านหน้าเวทีของฮันนี่ ศรีอีสาน" ออกมาอีก 1 ชุด
การเสียชีวิต

ฮันนี่ ศรีอีสานเสียชีวิตขณะกลับจากการแสดงที่ อำเภอปรางกู่ จังหวัดศรีสะเกษ รถปิกอัพยางแตก​พลิกคว่ำ ที่ถนนศรีสะเกษ-อุบลราชธานี กิโลเมตรที่ 7-6 ตำบลหนองแก้ว อำเภอเมืองศรีสะเกษ จังหวัดศรีสะเกษ เมื่อวันพุธที่ 26 กุมภาพันธ์ พ.ศ. 2535 เวลา 04.30 น. คอหักเสียชีวิตคาที่
ฮันนี่ เสียชีวิตเมื่ออายุเพียง 21 ปี และจุดที่ฮันนี่ประสบอุบัติเหตุ มีการสร้างศาลไว้เป็นที่ระลึก และในวันครบรอบการเสียชีวิตของเธอ ก็จะมีการจัดการแสดงคอนเสิร์ตเป็นประจำ
ผลงานเพลง

| ชื่ออัลบั้ม | รายชื่อเพลง |
| --- | --- |
#1 น้ำตาหล่นบนที่นอน ออกจำหน่าย : 25 มกราคม พ.ศ. 2534  ค่าย : เยนาวี่ โปรโมชั่น:  น้ำตาหล่นบนที่นอน (ลำเดินกาฬสินธุ์)  ฝันรัก ฝันร้าย (ลำเดินกาฬสินธุ์)  ขอแล้วไม่แต่ง (ลำเดินขอนแก่น)  สาวกาฬสินธุ์ (ลำเต้ยหัวโนนตาล)  เขาแต่ง เราตรม (ลำเดินกาฬสินธุ์)  ถึงหลอกก็รัก (เต้ยพม่ารำขวานผสมลำเพลิน)  สาวนาผวารัก (ลำเดินกาฬสินธุ์)  สงครามกับความรัก (ลำเพลิน)  หนุ่มภูเขียวเบี้ยวสาวชุมแพ (ลำเพลิน)  สวยเพราะปลาแดก (ลำเพลิน)  รักคนหัวล้าน (ลำเพลิน)  เอารักของเธอคืนไป (ลำเดินกาฬสินธุ์)
#2 วอนพี่มีรักเดียว ออกจำหน่าย : 8 ตุลาคม พ.ศ. 2534  ค่าย : เยนาวี โปรโมชั่น:  วอนพี่มีรักเดียว (ลำเดินกาฬสินธุ์)  จดหมายย้ายที่อยู่ (ลำเพลิน)  พี่แดงใจดำ (ลำเดินขอนแก่น)  ส่วนเกินบังเอิญช้ำ (ลำเพลิน)  เลิกรักเลิกรอ (ลำเดินเพลิน)  รักน้องต้องมีเหตุผล (ลำเดินขอนแก่น)  รักสองแผ่นเดิน (ลำเดินกาฬสินธุ์)  รถดั้มทำเศร้า (ลำเดินขอนแก่น)  คนเก่าเอาใจไม่เก่ง (ลำเดินกาฬสินธุ์)  พ่ายเขาเพราะเราจน (ลำเดินกาฬสินธุ์)  ยากมากที่เธอจะสงสาร (ลำเดินกาฬสินธุ์)  เขาไม่มาหน้าไม่บาน (ลำเดินกาฬสินธุ์)
การประกวดเพลงจูเนียร์ยูโรวิชันปี 2025

| การประกวดเพลงจูเนียร์ยูโรวิชันปี 2025> เจ้าภาพ |
| --- | --- |
สถานที่จัดงาน: ประเทศจอร์เจีย
สถานีโทรทัศน์เจ้าภาพ: สถานีโทรทัศน์สาธารณะจอร์เจีย (จีพีบี)
ประเทศที่เข้าร่วม
จำนวนประเทศที่เข้าร่วม: 7
ประเทศที่ถอนตัว/ไม่กลับมาเข้าร่วม:  เอสโตเนีย
 แผนที่ประเทศที่เข้าร่วม    ประเทศที่ยืนยันการเข้าร่วมในเบื้องต้น   ประเทศที่เคยเข้าร่วมในอดีต 
การลงคะแนน
ระบบการลงคะแนน: คณะกรรมการจากแต่ละประเทศจะมอบคะแนน 12, 10 และ 8–1 คะแนนให้กับเพลงสิบเพลง ผู้ชมทั่วโลกสามารถลงคะแนนเพลงได้ 3 เพลง โดยคะแนนจะกระจายไปตามสัดส่วน คะแนนของคณะกรรมการและผู้ชมคิดเป็น 50% ของผลคะแนนทั้งหมด
2024 ← การประกวดเพลงจูเนียร์ยูโรวิชัน
การประกวดเพลงจูเนียร์ยูโรวิชันปี 2025 (อังกฤษ: Junior Eurovision Song Contest 2025, ฝรั่งเศส: Concours Eurovision de la chanson junior 2025) เป็นการประกวดเพลงซึ่งมีกำหนดจัดขึ้นเป็นครั้งที่ 69 ที่ประเทศจอร์เจีย ดำเนินการโดยสหภาพการแพร่สัญญาณวิทยุและโทรทัศน์แห่งยุโรป และมีสถานีโทรทัศน์สาธารณะจอร์เจียเป็นเจ้าภาพ ในปี 2025 การประกวดจัดขึ้นภายหลังชัยชนะของอันดรียา ปุตคารัดเซ ด้วยเพลง ทูมายมอม ในการประกวดปี 2024
สถานที่จัดงาน

สถานีโทรทัศน์ของประเทศผู้ชนะการประกวดเพลงจูเนียร์ยูโรวิชันจะไม่ได้รับสิทธิในการจัดการแข่งขันปีถัดไปโดยอัตโนมัติ ซึ่งต่างจากการประกวดเพลงยูโรวิชัน แต่ตั้งแต่การประกวดปี 2011 (ยกเว้นปี 2012 2015 2018 และ 2024) ประเทศผู้ชนะจะเป็นผู้จัดการแข่งขันในปีถัดไปเป็นธรรมเนียมปฏิบัติ และตั้งแต่ปี 2019 สถานีโทรทัศน์ของประเทศผู้ชนะการประกวดมีสิทธิในการปฏิเสธการจัดการแข่งขันได้ ในการแข่งขันปี 2024 ฟรานซ์เตเลวีซีออน สถานีโทรทัศน์แห่งชาติฝรั่งเศส ซึ่งเป็นผู้ชนะในการแข่งขันปีก่อนหน้า ได้รับสิทธิในการจัดการแข่งขันในปีดังกล่าว แต่ไม่ได้มีการใช้สิทธินั้น เมื่อวันที่ 16 พฤศจิกายน 2024 หลังจากได้รับชัยชนะในการแข่งขันในปี 2024 ตินาติน เบิร์ดเซนิชวิลี ผู้อำนวยการสถานีโทรทัศน์สาธารณะจอร์เจีย (จีพีบี) กล่าวว่าสถานีโทรทัศน์จะเริ่มการเจรจากับอีบียูเรื่องการเป็นเจ้าภาพการแข่งขันในปี 2025 โดยยังไม่ยืนยันว่าการเป็นเจ้าภาพของประเทศ
ประเทศที่เข้าร่วม

สถานีโทรทัศน์ระดับชาติที่เป็นสมาชิกอีบียูจะมีสิทธิ์เข้าร่วมการประกวดเพลงจูเนียร์ยูโรวิชัน และสามารถรับสัญญาณภาพการประกวดผ่านทางเครือข่ายยูโรวิชัน และถ่ายทอดสดทั่วประเทศได้ อีบียูจะออกคำเชิญเข้าร่วมการประกวดให้แก่สมาชิกปัจจุบันทั้งหมด
ณ เดือนพฤศจิกายน ค.ศ. 2024 มีสถานีโทรทัศน์จากประเทศต่อไปนี้ที่ยืนยันการเข้าร่วมการประกวดเพลงจูเนียร์ยูโรวิชันปี 2025
| ประเทศ | สถานีโทรทัศน์ | ศิลปิน | เพลง | ภาษา | ผู้ประพันธ์เพลง | อ้างอิง |
| --- | --- | --- | --- | --- | --- | --- |
|  จอร์เจีย | จีพีบี |  |  |  |  |  |
|  ไอร์แลนด์ | ทีจี4 |  |  |  |  |  |
|  อิตาลี | ไร |  |  |  |  |  |
|  เนเธอร์แลนด์ | อาโฟรโทรส |  |  |  |  |  |
|  มาซิโดเนียเหนือ | เมอเรอเทอ |  |  |  |  |  |
|  โปแลนด์ | เตเฟาเป |  |  |  |  |  |
|  ซานมารีโน | เอสเอ็มอาร์ทีวี |  |  |  |  |  |
ประเทศที่เข้าร่วม > ประเทศอื่น

โครเอเชีย – เมื่อวันที่ 8 พฤศจิกายน ค.ศ. 2024 โตมิสลาฟ ชเตนเกิล หัวหน้าคณะผู้แทนโครเอเชียสำหรับการประกวดเพลงยูโรวิชันยืนยันว่าสถานีโทรทัศน์ เอชอาร์ที กำลังพิจารณาความเป็นไปได้ที่จะกลับมาจัดการคัดเลือกผู้แทนประเทศในการประกวดเพลงจูเนียร์ยูโรวิชันอีกครั้งในปี 2025 โดยผู้ชนะของรายการ เดอะวอยซ์คิดส์ เฮอร์วัตสกา จะได้เข้าร่วมการประกวดดังกล่าว โครเอเชียเข้าร่วมการประกวดครั้งท้ายสุดเมื่อปี 2014
ไซปรัส –  ระหว่างการบรรยายการประกวดปี 2024 คีรีอาคอส ปาสติเดส ผู้บรรยายชาวไซปรัสของไซบีซีกล่าวถึงการถอนตัวจากการประกวด โดยยังไม่มีการประกาศเกี่ยวกับการเข้าร่วมการแข่งขันของประเทศในปี 2025
ลิทัวเนีย – เมื่อวันที่ 23 พฤศจิกายน ค.ศ. 2023 แอลอาร์ที สถานีโทรทัศน์แห่งชาติลิทัวเนีย ได้ยืนยันว่าทางสถานีกำลังพิจารณาที่จะกลับมาจัดการประกวดเพื่อคัดเลือกตัวแทนประเทศในการเข้าร่วมการประกวดในปี 2025 อีกครั้งโดยเร็วที่สุด หลังจากที่มีการประกาศว่าสถานีจะออกอากาศการแข่งขันในปี 2024 เป็นครั้งแรกนับตั้งแต่ถอนตัว ลิทัวเนียเข้าร่วมการประกวดครั้งท้ายสุดเมื่อปี 2011
นอร์เวย์ – เมื่อวันที่ 7 มกราคม ค.ศ. 2024 เอ็นอาร์เค สถานีโทรทัศน์แห่งชาตินอร์เวย์ ได้ประกาศว่าทางสถานีกำลังพิจารณาที่จะกลับมาแข่งขันอีกครั้งในปี 2025 โดยจะมีการคัดเลือกระดับประเทศในกรณีที่มีการกลับมาแข่งขันอีกครั้ง นอร์เวย์เข้าร่วมการประกวดครั้งท้ายสุดเมื่อปี 2005
มาซิโดเนียเหนือ – เมื่อวันที่ 18 กันยายน 2024 แผนการจัดรายการของสถานีโทรทัศน์เอ็มอาร์ทีของมาซิโดเนียเหนือ ระบุว่าประเทศดังกล่าวจะออกอากาศการประกวดเพลงจูเนียร์ยูโรวิชันในปี 2025 อย่างไรก็ตาม แผนดังกล่าวไม่ได้ระบุว่าประเทศดังกล่าวจะเข้าร่วมการประกวดหรือไม่
ดูเพิ่ม

การประกวดเพลงยูโรวิชันปี 2025
อวยพรศรี เชาวลิต

| อวยพรศรี เชาวลิตท> ม. |
| --- | --- |

สมาชิกสภาผู้แทนราษฎรจังหวัดนครศรีธรรมราช
อยู่ในวาระ
เริ่มดำรงตำแหน่ง  14 พฤษภาคม พ.ศ. 2566   (1 ปี 295 วัน)
 
ข้อมูลส่วนบุคคล
เกิด: 30 มกราคม พ.ศ. 2508 (60 ปี) อำเภอท่าศาลา จังหวัดนครศรีธรรมราช
พรรคการเมือง: ประชาธิปัตย์ (2565–ปัจจุบัน)
คู่สมรส: อภินันท์ เชาวลิต

อวยพรศรี เชาวลิต (เกิด 30 มกราคม พ.ศ. 2508) ชื่อเล่น ศรี ปัจจุบันดำรงตำแหน่งสมาชิกสภาผู้แทนราษฎรจังหวัดนครศรีธรรมราช เขต 9 สังกัดพรรคประชาธิปัตย์ และประธานสภาสตรีอำเภอท่าศาลา
ประวัติ

อวยพรศรี เกิดเมื่อวันที่ 30 มกราคม พ.ศ. 2508 ที่อำเภอท่าศาลา จังหวัดนครศรีธรรมราช ด้านครอบครัวสมรสกับนายอภินันท์ เชาวลิต นายกเทศมนตรีตำบลท่าศาลา มีบุตร 1 คน
สำเร็จการศึกษาระดับปริญญาตรี คณะบริหารธุรกิจ สาขาบริหารทรัพยากรมนุษย์ จากมหาวิทยาลัยราชภัฏนครศรีธรรมราช และระดับปริญญาโท คณะมนุษยศาสตร์ จากสถาบันเดียวกัน
การทำงาน

อวยพรศรี เคยเป็นสมาชิกสภาองค์การบริหารส่วนจังหวัดนครศรีธรรมราช เขตอำเภอท่าศาลา 3 สมัย และเป็นประธานสภาองค์การบริหารส่วนจังหวัดนครศรีธรรมราช ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 ได้ลงสมัครรับเลือกตั้งเป็นสมาชิกสภาผู้แทนราษฎรจังหวัดนครศรีธรรมราช เขต 9 สังกัดพรรคประชาธิปัตย์ และได้รับเลือกตั้ง
การทำงาน > สมาชิกสภาผู้แทนราษฎร

อวยพรศรี เชาวลิต ได้รับเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดนครศรีธรรมราช สังกัดพรรคประชาธิปัตย์
เครื่องราชอิสริยาภรณ์

พ.ศ. 2567 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
พิทักษ์เดช เดชเดโช

| พิทักษ์เดช เดชเดโชท> ม. |
| --- | --- |

สมาชิกสภาผู้แทนราษฎรจังหวัดนครศรีธรรมราช
อยู่ในวาระ
เริ่มดำรงตำแหน่ง  14 พฤษภาคม พ.ศ. 2566   (1 ปี 295 วัน)
 
ข้อมูลส่วนบุคคล
เกิด: 18 มกราคม พ.ศ. 2535 (33 ปี) อำเภอร่อนพิบูลย์ จังหวัดนครศรีธรรมราช
พรรคการเมือง: ประชาธิปัตย์ (2561–ปัจจุบัน)
คู่สมรส: ธัญชพัชร์ เดชเดโช

พิทักษ์เดช เดชเดโช (เกิด 18 มกราคม พ.ศ. 2535) ชื่อเล่น เท่ห์ เป็นกรรมการในคณะกรรมการประสานงานสภาผู้แทนราษฎรไทย (รัฐบาลแพทองธาร ชินวัตร) รองโฆษกพรรคประชาธิปัตย์ และเป็นสมาชิกสภาผู้แทนราษฎรจังหวัดนครศรีธรรมราช
ประวัติ

พิทักษ์เดช เกิดเมื่อวันที่ 18 มกราคม พ.ศ. 2535 ที่อำเภอร่อนพิบูลย์ จังหวัดนครศรีธรรมราช เป็นบุตรนายวิฑูรย์ นางกนกพร เดชเดโช เป็นน้องชายนายชัยชนะ เดชเดโช รองหัวหน้าพรรคประชาธิปัตย์
สำเร็จการศึกษาปริญญาตรีนิติศาสตรบัณฑิต จากมหาวิทยาลัยรามคำแหง และระดับปริญญาโทนิติศาสตรมหาบัณฑิตจากสถาบันเดียวกัน
การทำงาน

พิทักษ์เดช ลงสมัครเป็นสมาชิกสภาผู้แทนราษฎรจังหวัดนครศรีธรรมราช ครั้งแรกในปี พ.ศ. 2566 สังกัดพรรคประชาธิปัตย์ และได้รับเลือกตั้ง
การทำงาน > สมาชิกสภาผู้แทนราษฎร

พิทักษ์เดช เดชเดโช ได้รับเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดนครศรีธรรมราช สังกัดพรรคประชาธิปัตย์
เครื่องราชอิสริยาภรณ์

พ.ศ. 2567 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)